**«Қазақстан Республикасы Қаржы министрлігінің**

**кейбір бұйрықтарына өзгерістер мен толықтырулар енгізу туралы»**

**Қазақстан Республикасының Қаржы министрі бұйрығының жобасына**

**түсіндірме жазба**

**1. Әзірлеуші мемлекеттік органның атауы.**

Қазақстан Республикасының Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, нормативтік құқықтық актінің жобасын қабылдау үшін негіздемелер және/немесе оны қабылдау қажеттігінің басқа да негіздемелері.**

Жоба:

1) Есірткі құралдарының, психотроптық заттардың, прекурсорлардың айналымын мемлекеттік реттеу және олардың заңсыз айналымына және оларды теріс пайдалануға қарсы іс-қимыл шаралары және олардың заңсыз айналымына және оларды теріс пайдалануға қарсы іс-қимыл шаралары көзделген «Есiрткi, психотроптық заттар, сол тектестер мен прекурсорлар және олардың заңсыз айналымы мен терiс пайдаланылуына қарсы iс-қимыл шаралары туралы» Қазақстан Республикасының Заңына;

2) Қазақстан Республикасы Президентінің құқықтық мәселелер жөніндегі көмекшісінің синтетикалық есірткілерді дайындау кезінде пайдаланылуы ықтимал прекурсорлар мен басқа да химиялық заттардың айналымын бақылауды және мониторингтеуді қамтамасыз ету мақсатында Қазақстан Республикасының Қаржы министрлігіне электрондық шот-фактуралар ақпараттық жүйесінің «Виртуалды қойма» модулі арқылы электронды шот-фактуралар жазып берілетін Тауарлар тізбесіне прекурсорларды енгізу туралы ұсыныстарды пысықтау және енгізу тапсырылған 2024 жылғы 18 қарашадағы тапсырмасының 3-тармағына сәйкес әзірленді.

**3. Нормативтік құқықтық актінің жобасы бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны қабылдау республикалық бюджеттен қаржы қаражатын бөлуді талап етпейді.

**4. Нормативтік құқықтық актінің жобасы қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық немесе құқықтық салдарға әкеп соқпайды.

**5. Нақты мақсаттар мен күтілетін нәтижелер мерзімдері.**

Көрсетілген бұйрық жобасын қабылдаудың мақсаты:

синтетикалық есірткілерді дайындау кезінде әлеуетті пайдаланылатын прекурсорлар мен басқа да химиялық заттардың айналымын бақылауды және мониторингті қамтамасыз ету мақсатында электрондық шот-фактураларды жазып беру және тауарларға ілеспе жүкқұжаттарды ресімдеу жөніндегі міндеттемелерді енгізу болып табылады.

**6. Нормативтік құқықтық актінің жобасында қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер.**

1. Енгізілген өзгерістерімен және толықтырулармен ««Электрондық шот-фактуралар ақпараттық жүйесінің «Виртуалдық қойма» модулі арқылы электрондық шот-фактуралар жазып берілетін тауарлар тізбесін бекіту туралы» Қазақстан Республикасы Премьер-Министрінің Бірінші орынбасары – Қазақстан Республикасы Қаржы министрінің 2019 жылғы   
23 сәуірдегі № 384 бұйрығы;

2. Енгізілген өзгерістерімен және толықтырулармен «Тауарларға арналған ілеспе жүкқұжаттарды ресімдеу жөніндегі міндет қолданылатын тауарлар тізбесін, сондай-ақ Тауарларға арналған ілеспе жүкқұжаттарды ресімдеу және олардың құжат айналымы қағидаларын бекіту туралы» Қазақстан Республикасы Премьер-Министрінің Бірінші орынбасары – Қазақстан Республикасы Қаржы министрінің 2019 жылғы 26 желтоқсандағы №1424 бұйрығы.

**7. Енгізілетін нормативтік құқықтық актінің жобасы қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.**

Талап етілмейді.

**8. Нормативтік құқытық актінің жобасын мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт саны).**

Жоба [2025](https://legalacts.egov.kz/npa/view?id=15123390) жылғы «\_\_» \_\_\_\_\_\_\_\_\_\_\_ мемлекеттік органдардың   
интернет-ресурстарының бірыңғай платформасында, сондай-ақ [2025](https://legalacts.egov.kz/npa/view?id=15123390) жылғы «\_\_» \_\_\_\_\_\_\_\_\_\_\_ ашық нормативтік құқықтық актілердің интернет-порталында (http://legalacts.egov.kz) (мемлекеттік және орыс тіліндегі файл – 1809, есеп қоса беріледі) орналастырылған.

**9. Әлеуметтік маңызы бар нормативтік құқықтық актінің жобасына түсіндірме жазбаны уәкілетті мемлекеттік органдардың интернет-ресурстарында орналастыру туралы ақпарат.**

Баспасөз релизі Қазақстан Республикасы Қаржы министрлігінің (www.beta.gov.kz) интернет-ресурсында [2025](https://legalacts.egov.kz/npa/view?id=15123390) жылғы «\_\_» \_\_\_\_\_\_\_\_\_\_\_ орналастырылған.

**10. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**11. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Талап етілмейді.

**Қазақстан Республикасының**

**Қаржы министрі М. Такиев**